Diari Oficial de la Generalitat Valenciana


Sumari del DOGV 5840, del 02-09-2008 (2008/10106)

Informació pública del concurs per a l'aprovació i adjudicació de la gestió indirecta del Programa d'Actuació Integrada de la Unitat d'Execució 22-UE-R.
--------------------------------------------------------------------------------------------------------------------------------------------------------

### Dades del document

Número de DOGV
:   5840

Data del DOGV
:   02-09-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/10854


Data del document
:   13-08-2008

Organisme emissor
:   Promociones Inmobiliarias E. Domenech e Hijos, SL

Tipus de document
:   Informació Pública

Descriptors 

:   * Castelló de la Plana
    * pla d'urbanisme
    * empresa privada

Informació pública del concurs per a l'aprovació i adjudicació de la gestió indirecta del Programa d'Actuació Integrada de la Unitat d'Execució 22-UE-R. [2008/10057]  
L'Ajuntament de Castelló de la Plana, per Acord del Ple adoptat en sessió de 27 de març de 2008, ha convocat concurs, que es regix per les bases particulars aprovades en la mateixa sessió, per a l'aprovació i adjudicació de la gestió indirecta del Programa d'Actuació Integrada de la Unitat d'Execució 22-UE-R, delimitada en el Pla General d'esta ciutat; s'ha publicat l'anunci del dit concurs en el Diario Oficial de la Unión Europea de 5 de juny de 2008, en el Diari Oficial de la Comunitat Valenciana núm. 5791, de 24 de juny de 2008, i en el Butlletí Oficial de la Província de Castelló núm. 81, de 3 de juliol de 2008. Les esmentades bases particulars es van publicar en el DOCV núm. 5749, de 24 d'abril de 2008.  
Promociones Inmobiliarias E. Doménech e Hijos, SL interessada a participar en l'expressat concurs, per a complir el que disposa l'article 134 de la Llei Urbanística Valenciana, sotmet a informació pública l'alternativa tècnica de la seua proposició, integrada per:  
- Memòria del programa.  
- Projecte d'urbanització, redactat per l'arquitecte Ignacio Saera Monsonís.  
- Projecte bàsic d'edificació, redactat per l'arquitecte Ignacio Saera Monsonís.  
- Pla parcial, redactat per l'arquitecte Ignacio Saera Monsonís.  
- Estudis complementaris: estudi d'inundabilitat, estudi d'integració paisatgística, estudi arqueològic, estudi de trànsit i estudi acústic, redactats per l'arquitecte Ignacio Saera Monsonís.  
Els documents esmentats han quedat protocol·litzats en la notaria d'Ernesto Tarragón Albella, amb domicili al carrer de Ruiz Zorrilla, núm. 1, per mitjà d'acta amb número de protocol 1760 i data 8 d'agost de 2008 i una còpia d'aquests es presenta en l'Ajuntament de Castelló de la Plana.  
D'acord amb l'article 134 de la llei esmentada i l'article 293 del Reglament d'Ordenació i Gestió Territorial i Urbanística, en el termini d'un mes, a comptar de la inserció del present edicte en el DOCV, qualsevol persona podrà consultar la documentació en l'Ajuntament, en horari d'oficina, i en la notaria esmentada, en horari de matí, de 09.00 a 14.00 hores, i es podran formular al·legacions en relació amb aquesta, que es presentaran en l'Ajuntament o en la notaria. Durant el període d'informació pública, la mercantil citada posa a disposició dels interessats al personal al seu servei per a l'aclariment de dubtes, conceptes i altres qüestions relacionades amb aquests; per a entrevistar-se amb ells bastarà amb cridar al telèfon de la citada mercantil (630 216 702).  
El termini previst per a l'aprovació del programa és el de tres mesos a comptar de l'obertura de les proposicions juridicoeconòmiques i els efectes del silenci es regulen en els articles 316 i 319.2 del Reglament d'Ordenació i Gestió Territorial i Urbanística citat.  
Sense perjuí de l'anterior i als efectes del compliment de la competitivitat i lliure concurrència a què es referix l'article 168.1.a) de la Llei Urbanística Valenciana, en el mateix termini, les companyies subministradores privades de serveis, la previsió dels quals es conté en el projecte d'urbanització exposat al públic, podran formular, sobre les seues necessitats infraestructures, propostes de conveni en què s'indiquen les condicions de posada a la seua disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Així mateix, d'acord amb la base general 27.2 de les aprovades per l'Ajuntament de Castelló de la Plana, en sessió de 26 de juliol de 2007, per a regir en els concursos de programes d'actuacions integrades, es fa saber a les companyies que, estant habilitades per a prestar els serveis al·ludits, no sol·liciten la previsió d'infraestructures a l'extensió dels quals tinguen dret en l'àmbit del programa, no podran estendre-les en aquest fins que transcórreguen quatre anys des de la finalització de les obres d'urbanització, i en aquest cas, a més, les xarxes es projectaran en consideració exclusiva a les instruccions tècniques vigents.   
Castelló de la Plana, 13 d'agost de 2008.- L'administradora solidària: Ivana Doménech Hidalgo.